BANPU ออกหุ้นกู้ 5 ชุด วงเงิน 1.2 หมื่นลบ. ชูดอกเบี้ยสูง 4.12% ขายสถาบัน-รายใหญ่
BANPU ออกหุ้นกู้ 5 ชุด วงเงิน 1.2 หมื่นลบ. ชูดอกเบี้ยสูง 4.12% ขายสถาบัน-รายใหญ่ 24-26 ม.ค. 2565 เพื่อนำเงินไปชำระคืนเงินกู้-ทุนหมุนเวียนกิจการ
BANPU ออกหุ้นกู้ 5 ชุด วงเงิน 1.2 หมื่นลบ. ชูดอกเบี้ยสูง 4.12% ขายสถาบัน-รายใหญ่ 24-26 ม.ค. 2565 เพื่อนำเงินไปชำระคืนเงินกู้-ทุนหมุนเวียนกิจการ
25 ม.ค. 2565

บริษัท บ้านปู จำกัด (มหาชน) หรือ BANPU ได้ยื่นแบบแสดงรายการข้อมูล(ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 5 ชุด รวมมูลค่า 12,000 ล้านบาท ดังนี้ หุ้นกู้ชุดที่ 1 อายุ 3 ปี จำนวน 2,000 ล้านบาท อัตราดอกเบี้ยคงที่ร้อยละ 1.76 ต่อปี ชำระดอกเบี้ยทุก 6 เดือนตลอดอายุหุ้นกู้,
ส่วนหุ้นกู้ชุดที่ 2 อายุ 6 ปี จำนวน 1,000 ล้านบาท อัตราดอกเบี้ยคงที่ร้อยละ 3.11 ต่อปี ชำระดอกเบี้ยทุก 6 เดือนตลอดอายุหุ้นกู้ และหุ้นกู้ชุดที่ 3 อายุ 8 ปี จำนวน 2,000 ล้านบาท อัตราดอกเบี้ยคงที่ร้อยละ 3.58 ต่อปี ชำระดอกเบี้ยทุก 6 เดือนตลอดอายุหุ้นกู้
ด้านหุ้นกู้ชุดที่ 4 อายุ 10 ปี จำนวน 3,000 ล้านบาท อัตราดอกเบี้ยคงที่ร้อยละ 3.89 ต่อปี ชำระดอกเบี้ยทุก 6 เดือนตลอดอายุหุ้นกู้,และหุ้นกู้ชุดที่ 5 อายุ 12 ปี จำนวน 4,000 ล้านบาท อัตราดอกเบี้ยคงที่ร้อยละ 4.12 ต่อปี ชำระดอกเบี้ยทุก 6 เดือนตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 24-26 ม.ค. 2565 ผ่านธนาคากรุงเทพ ซึ่งเป็นผู้จัดการการจัดจำหน่ายหุ้นกู้ โดยหุ้นกู้ได้รับการจัดอันดับความน่าเชื่อถือที่ระดับ A+ แนวโน้ม Stable โดยบริษัท ทริสเรทติ้ง จำกัด เมื่อวันที่ 19 ม.ค. 65
โดยบริษัทจะนำเงินที่ได้จากการเสนอขายหุ้นกู้ครั้งนี้ ใช้ชำระคืนหนี้ ซึ่งรวมถึงเงินกู้และ/หรือตั๋วสัญญาใช้เงินจากสถาบันการเงิน และ/หรือตั๋วแลกเงิน และ/หรือหนี้จากการออกตราสารหนี้ จำนวน 9,000-12,000 ล้านบาท ภายในปี 2565  และส่วนที่เหลือจะนำไปใช้เป็นเงินทุนหมุนเวียน ในปี 2565